भास्कर न्यूज | गांडेय
भास्कर न्यूज | गांडेय
ताराटांडथाना क्षेत्र के पंडरी पंचायत स्थित हटिया मैदान में सामाजिक अंकेक्षण के तहत मनरेगा योजना से संबंधित कार्यों को लेकर मंगलवार को जन सुनवाई कार्यक्रम आयोजित की गई। मनरेगा मजदूरों के 2015-16 में किए गए कार्यों की समीक्षा की गई। इस दौरान रांची से आई सामाजिक अंकेक्षण टीम के सदस्यों ने पंडरी पंचायत के विभिन्न गांवों में मनरेगा कार्य की विवरणी प्रस्तुत की। मौके पर उपस्थित रांची से सामाजिक अंकेक्षण टीम के बीआरपी गौतम शाह ने जन सुनवाई कार्यक्रम में उपस्थित मनरेगा मजदूरों को योजनाओं की विस्तृत जानकारी दी। उन्होंने कहा मनरेगा योजना नहीं वरन अधिनियम है। जिसके तहत मनरेगा मजदूरों को महज काम ही नहीं वरन बहुत सारी सुविधाएं दी गई। इसके पूर्व पंडरी पंचायत के सभी 12 राजस्व गांवों में सामाजिक अंकेक्षण टीम के सदस्यों की ओर से ग्राम सभा का आयोजन कर मनरेगा से संबंधित कानून एवं प्रावधानों की जानकारी दी गई। मालूम हो कि सामाजिक अंकेक्षण की टीम विगत एक सप्ताह से गांडेय प्रखंड के पंडरी पंचायत में मनरेगा कार्य की जांच कर रही थी। मौके पर ज्यूरी सदस्य के रूप में कृषि पदाधिकारी उपेन्द्र कुमार समेत पंसस उर्मिला टुडू, उमा राणा, कैलाश भोक्ता, बंसती देवी, सुनीता सोरेन, प्रमिला हेम्ब्रम, संजय कुमार नायक, कमलेश यादव, जन्मेजय महतो, मुखिया सुनीता मरांडी आदी थीं।
bho_Deva bho_Deva hin_Deva